
AL

Vă înaintăm, alăturat, RAPORTUL COMUN asupra propunerii legislative privind declararea UDMR drept organizaţie ilegală, anti-constituţională şi anti-statală, trimisă Comisiei juridice, de disciplină şi imunităţi și Comisiei pentru drepturile omului, culte și problemele minorităților naționale, cu adresa nr. PL- x 238 din 3 mai 2016 şi înregistrată cu nr. 4c-11/654 din 4 mai 2016, respectiv cu nr. 4c-5/438/2016.
     În raport cu obiectul şi conţinutul său, propunerea legislativă face parte din categoria legilor organice.
                   PREŞEDINTE,                                            PREŞEDINTE,                                           
            Bogdan Liviu CIUCĂ                                         Iusein IBRAM



PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi
Nr. 4c-11/654/2016
Bucureşti, 14 mai 2016
	Comisia pentru drepturile omului, culte și problemele minorităților naționale
                  Nr. 4c-5/438/2015



                                                                                                        Pl x 238/2016                                                                                                                                                                                                                  
       RAPORT  COMUN
       asupra 
propunerii legislative privind declararea UDMR drept organizaţie ilegală, anti-constituţională şi anti-statală
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru drepturile omului, culte și problemele minorităților naționale au fost sesizate spre dezbatere, în fond, cu propunea legislativă privind declararea UDMR drept organizaţie ilegală, anti-constituţională şi anti-statală, trimisă Comisiei juridice, de disciplină şi imunităţi și Comisiei pentru drepturile omului, culte și problemele minorităților naționale, cu adresa nr. PL- x 238 din 3 mai 2016 şi înregistrată cu nr. 4c-11/654 din 4 mai 2016, respectiv cu nr. 4c-5/438/2016.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, prin avizul nr. 22 din 13.01.2016, a avizat negativ iniţiativa legislativă.
Guvernul nu susține inițiativa legislativă.

Senatul, în calitate de primă Cameră sesizată, a respins propunerea legislativă în ședința din data de 25 aprilie 2016.

Propunerea legislativă are ca obiect de reglementare  declararea UDMR drept organizaţie ilegală, anti-constituţională şi anti-statală.


Membrii Comisiei juridice, de disciplină şi imunităţi şi membrii Comisiei pentru drepturile omului, culte și problemele minorităților naționale au examinat propunerea legislativă în şedinţe separate. 


Membrii Comisiei pentru drepturile omului, culte și problemele minorităților naționale au dezbătut iniţiativa legislativă în şedinţa din 14 iunie 2016. Din numărul total de 12 membri ai Comisiei pentru drepturile omului, culte și problemele minorităților naționale au participat la dezbateri 7 deputaţi. 


Membrii Comisiei juridice, de disciplină şi imunităţi au dezbătut propunerea legislativă în şedinţa din 14 iunie 2016. 

 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


Cu ocazia dezbaterilor s-a constatat că, inițiativa legislativă încalcă art.4 alin.(2) și art.16 alin.(1) din Constituția României republicată.

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative privind declararea UDMR drept organizaţie ilegală, anti-constituţională şi anti-statală.

În raport cu obiectul şi conţinutul reglementării, propunerea legislativă face parte din categoria legilor organice.

                   PREŞEDINTE,                                         PREŞEDINTE, 
            Bogdan Liviu CIUCĂ                                      Iusein IBRAM
          SECRETAR,                                                 SECRETAR, 
        Sorin Constantin STRAGEA                               Ioan Sorin ROMAN                       

Consilier parlamentar,                                                                                           Consilier parlamentar,

       Alexandra Muşat                                                                                              dr.Marcela Monica Stoica

